Главният неразрешен проблем на свръхновите от тип II, се състои в начина на прехвърляне на енергия между неутринотата и останалата част от звездата, посредством което се образува ударната вълна на експлозията. Счита се че около 1% от общата енергия е необходимо да се отдаде от неутринотата, но дори тази малка част поражда проблеми в теоретичен план. През 90-те години е разработен модела на конвекционното преобръщане, който описва конвекция на неутринота или на сгъстяваща се материя от външните слоеве на звездата.

От 1855 г. до пенсионирането си през 1885 г., Лоренц фон Щайн е професор по Политическа икономия в Университета във Виена. Работата му от този период се счита за основа на международната наука за публичната администрация. Той също така влияе на практиката на публичните финанси.

През 1936 година Любен Димитров се връща в България, за да се ожени за племенницата на Андрей Ляпчев Милка Наумова. Димитров се среща с вече освободените Йордан Чкатров и Асен Аврамов и посещава в затвора членовете на Централния комитет на ВМРО Владимир Куртев и Георги Настев, като взима от тях послание до МПО. Димитров участва и на конференцията на възстановените Македонски братства, като защитава идеята за автономия на Македония, като най-подходяща в международен план.

Калифорния Гитар Трио (на английски: California Guitar Trio) е музикална група, състояща се от трима китаристи, и основана през 1991 г. Тримата - Пол Ричардс от Солт Лейк Сити, щата Юта; Бърт Ламс от Афлигем, Белгия; и Хидейо Мория от Токио, Япония - се събират на курс по китарно майсторство през 1987 г., в който Робърт Фрип ги обучава на Новото стандартно наместване (НСН). След като изкарват няколко курса на Фрип по китарно майсторство, тримата започват да изнасят концерти под шапката на Робърт Фрип и Лигата на майсторите китаристи.

Разпространен е в Австралия (Западна Австралия, Куинсланд и Северна територия), Индия, Индонезия (Калимантан и Ява), Китай, Малайзия, Малдиви, Мозамбик, Провинции в КНР, Тайван и Тайланд.

Агатополската или Ахтополската епархия (на гръцки: Ιερά Επισκοπή Αγαθουπόλεως) е епархия на Цариградската патриаршия със средище град Ахтопол (Агатопол), съществуваща от XV до XIX век. От 1 октомври 1998 година е титулярна епископия на Българската православна църква.

Той наследява крепостта Лебенау на Залцах и се нанася там през през 1104 г. Построява около 1130 г. замък Лебенау близо до Лауфен на Залцах. Той получава също собствености в Горна Бавария, Каринтия, Долна Щирия и Крайна.

Елизабет, кралица на Унгария и Полша,след смъртта на съпруга си е регент на малолетната си дъщеря Мария. За да не загуби реалната регентска власт, започва преговори с краля на Франция Шарл V Мъдри, предлагайки ръката на Мария на неговия син Луи Орлеански. Ситуацията е усложнена от обстоятелството, че преди това следва да се развали годежа със Сигизмунд Люксембургски, за което е необходимо папско разрешение, а Унгария и Франция признават различни папи в условията на продължаващата Велика Западна схизма. Признаваният от Франция за папа Климент VII дава разрешение за разваляне на годежа. След това през април 1385 година става условна сватба между Мария и Луи Орлеански, в отсъствие на жениха.